**Utkast – Referat Styremøte nr. 7/15**

**Tid: Torsdag 08.10 kl. 12:30 - 14:30
Sted: Telenor, Fornebu + Lync
Møtte på Fornebu: Henning, Olav Egil
Deltok over Lync: Magne, Audun, Erick, Kari, Kirsten, Margrethe
Forfall: Gina, Sidsel.
Referent: Olav Egil**

 *Dette møte tok bare opp saker som har høy prioritet pr. dato.
Informasjon om øvrige faste saker er lagt på websiden.*

**SAKLISTE:**

 **1. Referat fra Styremøte 6/15** Beslutningspunktene gjennomgått**.

 Beslutning:** Referatet godkjent **2. Temadagene i Trondheim 4.-5. november** Programmet ble gjennomgått. En viss bekymring for at foreløpig påmeldingsstatus viser
 kun 10, hvorav de aller fleste er bidragsytere i programmet.
 Kirsten har frister for endelig antall/gjennomføring som kan påføre oss kostnader ved
 for lave antall/avbestilling.
 Styret mener programmet er godt og har ingen forslag til justeringer.
 Erfaringene fra i fjor var at workshopen frem til lunsj på dag 2 hadde god deltagelse og at få
 deltok på NTNUs Bransjedag, både før og etter lunsj.

 **Beslutning:**
 Komiteen følger opppåmeldingsstatus, som har påmeldingsfrist 14.10. Vi bør ha en
 total deltagerliste på ca. 15 for å gjennomføre. Komiteen gir styret en anbefaling etter 14.10.
 Endelig beslutning om gjennomføring tas på dette grunnlaget.

**3. Spørreundersøkelsen til medlemmene**
 Styret gikk gjennom forslagene til spørsmål som var meldt inn fra Kirsten og Margrethe.
 Erick hadde ikke meldt inn spesifikke strategi-spørsmål. For spørremetode/struktur henviste
 han til NBEFs tilsvarende undersøkelse fra tidligere i høst.
 Det ble en diskusjon om hvilke spørremetode som var mest hensiktsmessig, herunder
 lisenser og kostnader. Bare Margrethe hadde en viss peiling på dette og skulle ta en rask
 undersøkelse og komme tilbake til styret. Hun viste til at Trude Harneshaug i IF muligens var
 en ressurs som kunne bidra til en god løsning. Hun kontakter Trude og spør.
 Olav E meldte at han har begrenset mulighet til å delta i dette arbeidet i nær fremtid, da han
 skal dels feriere, dels jobbe utenlands fra 13.10 frem til 30.10.

 **Beslutning:**
 Vi avventer tilbakemeldingene fra Margrethe om spørremetode etc.
 Metode som velges må være enkel å anvende og ikke kostbar.
 Antall spørsmål bør være begrenset til omfang som foreslått av Kirsten og Margrethe +
 strategispørsmål. Det bør ikke ta normalt mer enn 5 – 6 min å besvare spørsmålene.
 Spørsmålene bør gå til alle Kirsten har på sine adresselister fra faggruppemøtene +
 hoveddmedlemmene.
 Innledningsvis på spørreskjemaet bør det være et spørsmål som angir om vedkommenede er
 hovedmedlem eller deltar i faggruppene. Svarene bør ikke være anonyme.
 Olav E tar opp forslag til strategirelaterte spørsmål med Erick.
 Magne, Kari og Erick syr sammen spørsmålene slik at hele spørsmålslisten er faglig
 og metodisk konsistent. En organisering kan være å dele spørsmålene i
 strategiske/taktiske/opersjonelle segmenter.
 Ambisjon:
 Spørreundersøkelsen bør ha kort tidsfrist og resultatene må foreligge i tide til at
 styret kan drøfte resultatene som del av sgtratgegidiskusjonen på møtet 3. desember.

**4. Strategiarbeidet**
I en kort statusrapport for i arbeidet med neste versjon bekreftet Erick at han vil ta inn i denne
 de beslutninger som ble truffet/anbefalt i referatet fra styremøte 6/15 Sak 7, og at han
 forøvrig vil ha en prat med Olav E som planlagt før det forelegges nytt utkast til neste møte.
 Han regner med at resultetet av spørreundersøkelsen legges inn først etter at dette
 er drøftet i neste møte.
 **Beslutning:** Rapporten tatt til orientering.

**5. Eventuelt

 Beslutninger om møtet 3. desember:** Møtet starter kl. 09:30 og kan om nødvendig vare til ca 16:30
Blant de viktigste sakene (og som bør ha en romslig tidsramme for diskusjoner):
 \* Evaluering av Nøkkeltallsmøtet 15 (Erick, Kari, Margrethe) og konklusjoner/rammeforslag til
 Nøkkeltallsmøte 2016
 \* Strategi/strategidokumentet **\*** Strategi/hovedemner og møteplan for faggruppene/fokus-/temamøter 2016
 - ideer
 - organisering/komiteer
 - ansvarsforhold
Etter møtet:
 Middagsbord bestilles på Restaurant Dinner i Stortingsgt. til kl. 17:00.
 I tillegg til styre og administrasjon inviteres tidligere styremedlemmer Arne Gilje,
 Kjersti Nordtveit og Johannes Snilstveit, som ikke har vært «avtakket» skikkelig
 tidligere.

 **Vedlegg 1:** Referat, Styremøte 6/15
 **Vedlegg 2:** Program, Temadagene
 **Vedlegg 3:** Forslag til spørsmål

 **Vedlegg 1 til Referat 7/15**

**Utkast – Referat - NfN Styremøte nr. 6/15**

 **Tid: 12.08.2015, kl. 11:00-15:45
Sted: Hos Kari, Nordea**
**Tilstede: Erick, Henning, Kari, Sidsel.
 Kirsten, Olav Egil, Margrethe** *tilstede i Sak 4 og 5***Deltok på Lync: Audun, Gina** *fra ca. 12:00***Forfall: Magne****Innkalt: *Ståle R. Sæbøe*** *tilstede i sak 5* **Referent: Olav Egil**

 **SAKLISTE***For å rasjonalisere med tiden til Margrethe og Ståle besluttet styret å endre saksrekkefølgen, slik at Sak 5 og Sak 4 ble behandlet etter sak 1.
Saklistens rekkefølge brukes i referatet.

Sidsel ledet styremøtet i Magnes fravær.*

 **1. Referat fra styremøte 5/15** Beslutningspunktene i referatet ble gjennomgått

 **Beslutning**:
 Referat fra møte 5/15 ble godkjent.

**2. Økonomirapport pr. 2. august** Økonomirapporten var lagt inn på websiden 08.08.
 **Inntekter:**
 Vi har nå totalt 47 medlemmer Medlem nr 47 er Sykehuset Innlandet som enda ikke har
 fått kontingentfaktura.
 Av de 46 som har mottatt faktura var det på møtetidspunktet 2 som ikke hadde betalt:
 Entra Eiendom og Oslo Universitetssykehus (se balanseposter: NOK 30 000,-).
 De er p g av ferietiden ikke fulgt opp – men vil bli purret nå.
 **Kostnader:**
 Bortsett fra post 2.03 Sekretær Nøkkeltall/benchmarking ingen store
 kostnadsbelastninger siden forrige møte (utbetalt NOK 146 563,-. Innefor budsjett).

 Post 2.07: Vi må forhåndsbetale et a-kontobeløp på NOK 50 000,- til Radisson BLU for
 reservasjonene i forbindelse med Nøkkeltallsmøtet.

 Utbetalingspraksis for Master-prisen ble diskutert, og det ble bemerket at prisvinnerne
 var sent ute med dokumentasjon for utbetaling (beskrivelse av hvordan beløpet ville
 anvendes til faglige utdypingsformål).

 Bank/likviditet NOK 660 264,-

 **Beslutning:**
 Økonomirapporten tas til orientering.
 Olav Egil betaler NOK 50 000,- til Radisson BLU etter å ha fått signert faktura.
 Olav Egil skal purre opp master-prisvinnerne om nødvendig dokumentasjon for
 utbetaling. Av fremtidige tildelingsbrev skal det fremgå at beløpet forutsettes utbetalt
 senest 12 måneder etter tildeling.

 **3. Faggruppene** Kirsten hadde lagt ut statusrapport/møteplan på websiden og kommenterte denne.

 **3.1** **Møteplanen - drøftinger/beslutninger.**
 27.08:
 Fokusmøte om servicesenter/servicesenter design må utsettes, trolig til neste år.
 Nøkkelpersonen, Trine Olsen er blitt langtidssykemeldt.

 28.09:
 FM-ledelse. Hovedtema «Free seating»:
 Det ble drøftet om det engelske uttrykket «free seating» skulle benyttes i
 temabeskrivelsen, siden ulike betegnelser brukes i fagmiljøet på nært beslektede
 arbeidsplass-modeller.
 Kirsten sjekker dette ut i en prat med Arnt-Erik Hansen, DNB.
 Det ble besluttet å ta det andre teamet, «følge opp underleverandører» ut av dette
 møteprogrammet og eventuelt ta det opp som et av temaene på Fokusmøtet i
 Trondheim i november.

 Fokus- og faggruppemøter i november:
 Det har vist seg vanskelig å få skikkelig faglig «kjøtt på beina» i et eventuelt fokusmøte
 med hovedtema «Grønne leieavtaler».
 Det ble besluttet å se dette temaet i sammenheng med møtet i faggruppe Energi og
 miljø, som planlegges i novbember.

 **3.2** **Generelt om aktivitetene i faggruppene**
 Kirsten tok opp behov for impulser og nytenking i innhold og utforming av møteplanen i
 et helhetsbilde som harmonerer med både medlemmenes og styrets forventninger i
 forhold til NfNs fremtidige strategi, og det ble en god meningsutveksling om dette.
 **Beslutning:**
 Denne saken tas opp som eget tema i sluttdrøftingene av strategiutkastet (jfr avsnittene
 2. Fornyelse og 3. Samarbeid).
 Spørsmål om dette tas med i den spørreundersøkelsen som planlegges gjennomført
 etter Nøkkeltallsmøtet (se sak 4).

**4. Nøkkeltallsmøtet 2015** Møtet har nå 40 betalende deltagere og det er 26 som har meldt seg på middagen
 etter møtet. Margrethe har tatt kontakt med bidragsytere under de ulike programavsnittene.
 Det ble en meningsutveksling om hvilke forventningervi bør ha til utbyttet av dette
 møtet, som i forhold til tidligere år har både et komprimert innhold og mindre tid til
 uformelle kontakter og networking.
 Det er viktig at deltagerne forstår at de ikke bare må forvente å motta - men også være
 forberedt til å bidra med egne erfaringer og impulser.

 **Beslutninger:**
 I programavsnittene etter kl. 14:15 skal vi drøfte forventninger til denne type møter, og
 også brukbarheten av dagens registreringsmal og bruk/nytteverdi av rapporten.
 Herunder også i hvilken grad resultater/konklusjoner fra Nøkkeltallsmøtet bør være
 førende for valg av temaer i faggruppe- og fokusmøter – og hvilke synspunkter
 medlemmene har på NfNs temavalg og faggruppeaktiviterer i dag.
 Margrethe og komiteen skal forberede spørsmål/diskusjonsemner som fanger opp
 ovenstående.
 Alternativet med web-registreringsløsning skal presenterer bl.a. for å registrere
 medlemmenes oppfatning av nytteverdier med en slik løsning.
 Konklusjoner fra møtet skal innarbeides i en spørreundersøkelse til medlemmene.
 Margrethe sender til Kirsten forslag til en epost-tekst om forberedelser/rapportlesing som
 skal gå til møtedeltagerne snarest.
 I tillegg til datafilen skal Nøkkeltallsrapporten trykkes. Erick sjekker om på hvilke
 betingelser rapporten kan trykkes hos Statoil.

  **5. Eventuell webløsning – nøkkeltall** Margrethe og Ståle hadde oppdatert statusrapporten, som var lagt ut som
 styresak på websiden.
 Ståle orienterte om de leverandørkontakter som var tatt siden forrige møte og
 konkluderte med at dersom NfN vil gå videre med denne saken, anbefalte han å følge
 opp Medons tilbud.
 Basert på kontaker og kartlegging summerte Margrethe/Ståle opp med følgende
 kostnadsestimater:
 - Investering: Ca NOK 200 000,- inkl. mva.
 - Driftskostnader pr år: Minimum NOK 14 000,- (inkl. mva/ekskl eventuelle endringer av
 registrering).
 - Antatte besparelser pr. år (NfN): Ca NOK 50 000,- inkl. mva.
 - Annen gevinst for medlemmer/NfN: Forenklinger, lettere «profesjonalisering».
 - Risiko: Større driftskostnader, f. eks. på grunn av endringsbehov.

 **Beslutning:** Styret ønsker å gjennomføre drøftingene på årsmøtet (se Sak 4), samt gjennomføre en
 spørreundersøkelse hos medlemmene før denne sak tas opp til endelig beslutning.
 Ståle underretter Medon om vår fortsatte interesse men behov for tid før endelig
 beslutning tas.
 Prosessen videre fremover blir da følgende:
 1. Drøftinger på Nøkkeltallsmøtet i september
 2. Gjennomføring av spørreundersøkelse oktober/november
 3. Drøfting på styremøtet i desember
 4. Endelig beslutning i styret evt. med fullstendig kravspesifikasjon 2. kvartal 2016
 5. Eventuelt: Implementere ny løsning primo 2017

**6. To dagers fokusmøte 4.-5. november** Utkast til møteprogram var lagt ut under saken på websiden.
 Det foreløpig program innebærer eget NfNprogram Dag 1 og samordning med NTNU
 Dag 2.
 Ressurser til den faglige innledning til møtet – definisjoner etc – ble drøftet, herunder
 spesielt hvem som burde ta den «teoretiske tilnærming» og hvem som kunne ventes å
 bringe noe nytt inn fra leverandørhold.
 Flere av medlemmene har TFM avtaler.

 **Beslutninger:** Styret tar det foreliggende programutkast til orientering som et godt grunnlag for videre
 planlegging, og har følgende innspill til første post, Tydeliggjøring:
 - Teoretisk tilnærming kan gjøres ved en felles presentasjon av Erick og Olav E.
 - Prøve å få tak i en representant fra Johnson Controls, som har bred internasjonal
 erfaring som leverandør av TFM-avtaler (Magne har sikkert kontakter?)
 - TFM-avtale: Kanskje flere aktuelle, men Henning er eksponent for en stor TFM avtale
 her til lands

 Olav Egil har møter i Trondheim i uke 35 og tar opp møteplaner for Dag 2, NTNUs
 Bransjedag med tanke på mulig samordning.

 Møtekomiteen informerer/koordinerer planene videre med styret på epost.
 Olav E orienterer komiteen/styret etter møtet i Trondheim uke 35.
 Styret skal ta sikte på å ha et kort statusmøte om programmet 2. september
 (Nøkkeltallsmøtet).

 12.09: Programmet må være klart for info til medlemmene/innbydelse
  **7. NfNs strategi** Sak 4 i referat fra styremøte 2/15 samt gjeldende versjon av «NfNs strategi 2015-2020»
 var vedlagt innkalling og sakliste til styremøte 6/15.
 Forfatteren, Erick, var ikke tilstede på forrige møte og kommentarene fra møte 5/15 i
 referatet til pkt. 1. Organisk vekst og pkt. 2. Fornyelse ble nå gjenomgått og drøftet med
 ham. I tllegg ble punkt 3 Samarbeid drøftet og kommentert.

 **Beslutning:**
 Erick skal før neste møte utarbeide en ny versjon av strategidokumentet, der han tar
 hensyn til kommentarer fra forrige møte og følgende kommentarer, men kan forøvrig ha
 «blanke ark».
 Etter ønske fra ham skal han samarbeide med Olav Egil om dette.

 1. Organisk vekst Dette punktet omtaler både prinsipper for utvikling av fagområde og utvikling av
 medlemspolicy.

 Kulepkt 1:
 Første linje endres til: «... utvikling av fagområdet *eiendom og eiendomsrelaterte
 tjenester* ved å følge opp ...»
 Tredje linje: REFM strykes.
 Kulepkt 2:
 Første linje: ordet «gi» erstattes med « *tilby»*.

 Kommentar til utvikling av medlemspolicy:
 For å oppnå en ganske nøytral tilnærming til en medlemspolicy som åpner for
 konsulenter/leverandører av FM type tjenester bør det vurderes å ta opp igjen kontakten
 med NHO Service som for noen år siden tok et initiativ til å skape et felles forum for
 NfN og leverandørsiden. Det kan være at NHO Service kan være «hovedpartner» med
 NfN og etter felles policy/retningslinjer «rekruttere» medlemmer til NfN?

 2. Fornyelse
 Kulepunkt 1: Kommentar: «NfN – Norsk Nettverk for Næringseiendom» beholdes som
 navn.
 Engelsk navnebetegnelse: «Norwegian Real Estate and Facility
 Management Network».
 Kulepunkt 3, siste linje: Stryke «innen REFM».
 Kulepunkt 4, siste linje: «leverandørstyring» erstattes av «oppfølging av leverandører».
 Kulepunkt 5, første linje: « ...og faggrupper*/fokusmøter* tilpasses ...».
 Parentesen strykes.

 3. Samarbeid
 Kulepunkt 2, siste linje: Stryke «/REFM».
 Kommentar:
 Fremtidig utforming/innhold i dette avsnittet vil blant annet påvirkes av:
 1. Beslutninger som følge av den planlagte spørreundersøkelsen
 2. Eventuell ny medlemspolicy

**7. Bruk av virtuelle kanaler som supplement til fysisk deltagelse på styremøtene** **Beslutning:**
 Siden alle styremedlemmene har tilgang til Lync vil dette bli benyttet ved behov

**8. Eventuelt**

Ingen saker meldt inn.NfN har reforhandlet avtalen med Haslestad Regnskap AS.
 Ny årskostnad er NOK 35 000,- inkl. mva.
 Volumangivelser, service-/kvalitetskrav etc er justert i vår SLA med Haslestad, som er
 vedlegg til avtalen.
 Avtalen m/vedlegg ligger under Eventuelt på saklisten for Styremøte 6/15.

 **Neste avtalte styremøte:**
 **3 desember kl. 11:00 hos Erick på Fornebu («Julemøte»).**.
 Det ble såvidt drøftet på styremøtet om vi burde ha et styremøte før Fokusmøtet i
 Trondheim 04.-05. november.
 Styresekretær tar dette opp med styreleder.

 **Vedlegg 2 til Referat 7/15**

 **AGENDA NfN TEMAMØTE, Trondheim, 4. – 5. november 2015**

**Dag 1

4. november 2015**

10.00-10.15
**Oppstart og velkommen, praktiske forhold**

10.15-11.00
**TFM - Total Facility Management**

TFM benyttes stadig oftere som begrep. Hva mener vi med dette og har du

egentlig en TFM-avtale? Gjennom presentasjon og dialog mellom innlederne

ønsker vi å tydeliggjøre begrepet og hva en TFM-avtale innebærer.

*v/ Eric Beltran, Statoil, Olav Egil Sæbøe, Pro-FM og Henning Verløy Telenor*

*Eiendom Holding AS*

11.00-11.45
**TFM fra Leverandørens synspunkt**– **CBRE**

CBRE har kjøpt opp Johnson Controls Workplace Solutions. Hvordan har de

tenkt å håndtere det norske og skandinaviske markedet? Trender i FM

markedet? TFM og det norske markedet. Hvordan opplever CBRE denne

formen for avtale?

*v/Christer Nicholas Farstad, Executive Director*

*Head of Workplace Solution, CBRE*

11.45-12.45
**Lunsj i Palmehaven,** mingling og telefoner

13.00-14.00
**Oppfølging og KPIer i FM-leveransen, og hvordan forbedre kompetanse og kvalitet i leveransen.**

*v/ Jan Wright og Bjørn Birkelund, begge fra Rom Eiendom* AS

14.00-14.30 Pause, mingling

14.30-15.30
**«Se, oversette og levere - facilities management i det mest komplekse miljø». Virksomhetsstyring og utvikling bla ved KPI dashboard.**

v/*Morten Løkken Bendiksen, AHUS*

15.30-15.45 Pause, kaffepåfyll

15.45-16.15
**FDV-system som viktig strategisk rapporteringsverktøy? Netmaster –**

**rapportering og oppfølging av kundene. Hvor raskt leverer vi service?**

Fokus på leietakerne og hvordan de får tilbakemelding.

*v/Sidsel S. Thompson, Technopolis AS*

16.15-17.15
**Brukerundersøkelser i If**

Hvordan har If innført systematisk oppfølging av leveranser på renhold og

kantine i et end2end perspektiv? Herunder riktig avstemning av forventninger

hos sluttbrukerne/medarbeiderne. Lik struktur i målinger som gjenspeiles i alle

ledd i kontraktsoppfølgingen gir resultater!

**Litt om prosessen før og resultatet etter innflytting i If’s nye kontor på**

**Solsiden i Trondheim** – (innflyttet 21. september 2015).

Følges opp med befaring av kontoret kl 19.30.

*v/ Trude Harneshaug, If*

17.15-17.30
**Oppsummering av dagen***v/Audun Helgeland, Schlumberger*

17.30-18.00
**Innledning til workshop dag 2**

*v/Henning Verløy og Sidsel Thompson*

19.30
**Omvisning hos IFs nye kontor for Kundesenter Salg Privat på Solsiden,**

**TMV-Kaia 23.**

*v/ Trude Harneshaug, If*

20.00-23.00
**Middag på restaurant Nordøst Food & Cocktails, TMV-Kaia 25**

http://www.nordoest.no/

**Dag 2**

**PROGRAM 5. november – Parallelt program**

09.00-12.30
**Workshop for deltakerne i NfNs temamøte**

Vi inviterer medlemmene til workshop for å diskutere med bakgrunn i innspill og læring fra

innleggene på dag 1.

Det legges opp til fleksibilitet i workshop, slik at medlemmer kan gå ut og inn, tilpasset interessen for foredragene på NTNUs Bransjedag.

 **NTNUs Bransjedag i Britannia Hall**

**Tema: ”Framtidsperspektivet”**

**PROGRAM, ramme (Pr. 11.09.15)**

10.00
Velkommen, Geir Hansen

10.05-10.15
Senteret 10 år, Tore Haugen

10.15-11.00
Martin Steinert. Professor, NTNU.-«Om innovasjon og framtidsfokus»

11.00-11.45
Hilde Bøkestad, byplansjef, Trondheim kommune (trukket –>ny forespurt)–

«Byutvikling i et framtidsperspektiv»

11.45-12.00 Pause

12.00-12.45
Roar Svenning, Stokkøya sjøsenter; «Bygdeutvikling i et framtids-perspektiv»

12.45-13.45 Lunsj

13.45-14.30
Juriaan van Meel, DTU, København. «Framtidens kontorløsninger»

14.30-15.15
Diskusjon om framtidens FM

15.15-15.30 Pause

15.30-16.30
Presentasjon av master-oppgaver, max 3

16.30-16.45
Prisutdeling, beste master

16.45-17.00
Kultur-innslag

 **Vedlegg 3 til Referat 7/15**

**NfN Spørreundersøkelse - Faggrupper**

* **Innledning:**NfNs faggrupper skal være forum for erfaringsutveksling, læring, faglig fordypning og nettverksbygging. Målgruppen er ledere, fagledere, fagansvarlige og forvaltere av FM kontrakter.

 Deltakerne skal bidra med ideer og innlegg til at det blir et bredt utvalg av
 temaer
 i møtene.

* NfN har faggruppene: Kantine og serveringskonsepter, Renhold, Drift og vedlikehold, Energi og miljø, FM-Ledelse og Servicesenter

**Forslag til spørsmål:**

* 1. Deltar du eller ansatte fra din bedrift på NfNs faggruppemøter? Ja/Nei
	+ Hvis nei, hvorfor ikke?
* 2. Har du forbedringsforslag til faggruppene?
	+ Arrangement: Tidsramme, vertskap
	+ Program
	+ Temavalg
	+ Grupper
* 3. Hvilke områder mener du vil være viktige for faggruppene å fokusere på i fremtiden?
* 4. Kan du tenke deg å delta i programarbeidet for faggruppene? I tilfelle hvilket tema/ faggruppe?

 **Spørreundersøkelsen/Innspill – Nøkkeltall - Margrethe (forankret med Kari)**
Tar utgangspunkt av respondenten er hovedmedlemmet?
Om respondenten er alle som har deltatt i ulike NfN fora, blir det delvis andre spørsmålene.

Del 1: Erfaring

* Deltok din virksomhet i NfN benchmarking i 2015? (alt: Ja/nei.)
* Om nei: Hvorfor ikke? (alt: Har ikke tid, finner det ikke hensiktsmessig/begrunnes, vet ikke)
* Om ja: Har dere brukt rapporten/resultatet aktivt internt i virksomheten? (alt: ja/nei)
* Om nei: hvorfor ikke? (alt: ikke prioritert, finner det ikke hensiktsmessig/begrunnes, vet ikke)

Del 2: Fremtid

* Mener du benchmarking av kvalitativ data\* og nøkkeltall enhetskostnader\*\* er viktig i din virksomhets forbedringsarbeid? (alt: ja/nei)
* Om ja: på en skala fra 1-6 hvor interessant mener du følgende områder er i fremtiden (NfN benchmarking):
	+ FM strategi og verdiskaping for kjernevirksomheten
	+ Arbeidsplassutforming
	+ Energi og miljø
	+ Styringssystemer som FDV-systemer og BIM
	+ Felleskost og kontraktstyring
	+ Drift og vedlikehold av bygningsmassen
	+ Renhold
	+ Kantine
	+ Resepsjon, kundesenter, sentralbord funksjoner
	+ Annet:………………………………………….
* Har du forbedringsforslag til selve NfN nøkkeltallsprosess (f.eks. synspunkter på metodikk datainnsamling, data i rapporten, Nøkkeltallsmøte etc…………………………………………………………….
* Ønsker du å bruke rapporten/resultatet mer aktivt internt i virksomheten? (alt: ja/nei)
* Hvordan kan NfN støtte din virksomhet best mulig for å oppnå kontinuerlig forbedring gjennom benchmarking?....................

**Mangler:

 Forslag fra Erick**